rejauldu/bengali-wikipedia huggingface dataset:
ইশিহারা পরীক্ষা হলো লাল-সবুজ রঙের পার্থক্য শনাক্ত করার জন্য একটি রঙিন-দৃষ্টি পরীক্ষা। পরীক্ষাটির নকশাকর শিনোবু ইশিহারার নামে এর নামকরণ করা হয়েছে। তিনি টোকিও বিশ্ববিদ্যালয়ের একজন অধ্যাপক। ইশিহারা প্রথম ১৯১৭ সালে তাঁর পরীক্ষাগুলো প্রকাশ করেছিলেন। S. Ishihara, Tests for color-blindness (Handaya, Tokyo, Hongo Harukicho, 1917).  পরীক্ষায় অনেকগুলো ইশিহারা প্লেট থাকে, যেগুলো এক ধরনের সিউডোইসোক্রোম্যাটিক প্লেট । প্রতিটি প্লেট রঙ এবং আকারে এলোমেলোভাবে প্রদর্শিত রঙিন বিন্দুগুলোর একটি কঠিন বৃত্ত চিত্রিত করে।  এসব প্যাটার্নের মধ্যে অসংখ্য বিন্দু থাকে যা একটি সংখ্যা বা আকৃতি তৈরি করে এবং সেটি সাধারণ দৃষ্টিশক্তিসম্পন্ন ব্যক্তিদের কাছে স্পষ্টভাবে দৃশ্যমান হয়। তবে লাল-সবুজ রঙের দৃষ্টি ত্রুটিযুক্ত ব্যক্তিদের কাছে অদৃশ্য বা দেখা কঠিন হয়। অন্যান্য প্লেটগুলো ইচ্ছাকৃতভাবে নকশা করা হয়েছে যেন যাদের লাল-সবুজ রঙের দৃষ্টি ঘাটতি রয়েছে শুধুমাত্র তাদের নিকট একটি নির্দিষ্ট সংখ্যা প্রকাশ পায়। কিন্তু তা সাধারণ লাল-সবুজ রঙের দৃষ্টিসম্পন্ন ব্যক্তিদের কাছে অদৃশ্য হতে পারে। সম্পূর্ণ পরীক্ষায় ৩৮টি প্লেট থাকে, তবে মারাত্মক বর্ণান্ধতার ক্ষেত্রে সাধারণত কয়েকটি প্লেট দ্বারা পরীক্ষার পরই এর অস্তিত্ব ধরা পড়ে। এছাড়াও ১০, ১৪ বা ২৪টি টেস্ট প্লেট সমন্বিত ইশিহারা পরীক্ষা রয়েছে এবং কিছু সংস্করণে পরীক্ষাধীন ব্যক্তিকে একটি সংখ্যা পড়ার পরিবর্তে একটি লাইন খুঁজে বের করতেও বলা হয়।    পরীক্ষার পদ্ধতি  একটি মুদ্রিত প্লেট হওয়ার কারণে, পরীক্ষার নির্ভুলতা পৃষ্ঠাটি আলোকিত করার জন্য সঠিক আলো ব্যবহার করার উপর নির্ভর করে। সঠিক ফলাফল দেওয়ার জন্য একটি "দিবালোক" বাতি আলোক যন্ত্রের প্রয়োজন হয়। যেখানে তাপমাত্রা থাকে প্রায় ৬০০০-৭০০০ কেলভিন (আদর্শ তাপমাত্রা: ৬৫০০ কেলভিন, রং রেন্ডারিং ইনডেক্স (CRI) >৯০)। এটি মিলিটারি রঙিন দৃষ্টি স্ক্রিনিং নীতির জন্য প্রয়োজন হয়। প্রতিপ্রভ বাতিগুলো প্রায়ই বিদ্যালয় পরীক্ষার ক্ষেত্রে ব্যবহার করা হয়, তবে প্রতিপ্রভ বাতির রঙ এবং তাদের CRI ব্যাপকভাবে পরিবর্তিত বা ভিন্ন হতে পারে। ট্রাইক্রোম্যাটগুলিতে সিএফএল এবং এলইডি লুমিন্যান্সের তুলনায় প্রতিপ্রভ আলো আরও ভালো ফলাফল এবং দ্রুত শনাক্তকরণের গতি দেখিয়েছে। ভাস্বর বাতি ব্যবহার করা উচিত নয়, কারণ তাদের নিম্ন তাপমাত্রা (হলুদ-রং) অত্যন্ত ভুল ফলাফল দেয়, যা কিছু বর্ণান্ধ ব্যক্তিদের এই পরীক্ষায় উত্তীর্ণ হতে সহায়তা করে।  সঠিক পরীক্ষার কৌশল হলো প্রতিটি উত্তরের জন্য প্রতি প্লেটে মাত্র তিন সেকেন্ড সময় দেওয়া এবং বিষয় অনুসারে নম্বরের কোচিং, স্পর্শ বা ট্রেসিংয়ের অনুমতি না দেওয়া। বিষয় অনুসারে উত্তর মুখস্থ করার কার্যকারিতা কমাতে, যদি সম্ভব হয়, তবে পরীক্ষাটি এলোমেলো ক্রম অনুসারে দেওয়া উচিত। কিছু ছদ্ম-আইসোক্রোম্যাটিক প্লেট বইয়ের পৃষ্ঠাগুলো বাইন্ডারে থাকে, তাই পরীক্ষায় এলোমেলো ক্রম দেওয়ার জন্য প্লেটগুলোকে পর্যায়ক্রমিকভাবে পুনর্বিন্যাস করা যেতে পারে।  এর উদ্ভাবনের পর থেকে, ইশিহারা বর্ণান্ধতা পরীক্ষার সহজ ব্যবহার এবং অত্যন্ত নির্ভুলতার কারণে বর্তমানে বিশ্বব্যাপী এটি খুবই সাধারণভাবে ব্যবহৃত হচ্ছে। সাম্প্রতিক বছরগুলোতে, ইশিহারা পরীক্ষা এর আসল কাগজ সংস্করণের পাশাপাশি অনলাইনেও উপলব্ধ হয়েছে। ChallengeTBIshihara যেহেতু উভয় মাধ্যমে একই প্লেট ব্যবহার করা হয়, সেহেতু সঠিক রোগ নির্ণয়ের জন্য এদের ভিন্ন পদ্ধতি প্রয়োগ প্রয়োজন হয়।  তথ্যসূত্র   বিষয়শ্রেণী:বর্ণ দর্শনশক্তি
ইহসানুল করিম (জন্ম ৫ জানুয়ারি ১৯৫১ - মৃত্যু ১০ মার্চ ২০২৪) বাংলাদেশি সাংবাদিক ছিলেন যিনি বর্তমানে প্রধানমন্ত্রীর প্রেস সচিব হিসেবে দায়িত্ব পালন করেছেন। এরপূর্বে তিনি বাংলাদেশের জাতীয় সংবাদ সংস্থা বাসস-এর প্রধান সম্পাদক ও ব্যবস্থাপনা পরিচালক এবং রাষ্ট্রপতির প্রেস সচিব হিসেবে দায়িত্ব পালন করেন।   প্রারম্ভিক জীবন  ইহসানুল ১৯৫১ সালের ৫ জানুয়ারি জন্মগ্রহণ করেন। শিক্ষাজীবনে তিনি ঢাকা বিশ্ববিদ্যালয়ের অর্থনীতি বিভাগ থেকে স্নাতকোত্তর ডিগ্রি লাভ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেন এবং মুক্তি বাহিনীর হয়ে পশ্চিম রণাঙ্গনে যুদ্ধে অংশ নেন।   কর্মজীবন  ইহসানুল ১৯৭২ সালে বাংলাদেশ সংবাদ সংস্থায় নিজস্ব প্রতিবেদক হিসেবে কর্মজীবন শুরু করেন। এসময় তিনি সংবাদ সংস্থাটির বিভিন্ন পদে কর্মরত ছিলেন। ১৯৯৭ থেকে ২০০১ সাল পর্যন্ত তিনি ভারতের নয়া দিল্লিতে সংস্থাটির ব্যুরো প্রধান ছিলেন। এছাড়াও তিনি আন্তর্জাতিক সংবাদ সংস্থা বিবিসি, পিটিআই এবং ভারতের দ্য স্ট্যাটমেন্ট ও ইন্ডিয়া টুডেসহ বিভিন্ন পত্রিকায় বাংলাদেশী প্রতিবেদক হিসেবে সাংবাদিকতা করেন। ২০১৩ সালের ১২ ফেব্রুয়ারি বাসসের প্রধান সম্পাদক ও ব্যবস্থাপনা পরিচালক হিসেবে চার বছর দায়িত্ব পালনের পর অবসর গ্রহণ করেন।  তিনি বাসস থেকে অবসর গ্রহণের পর একই বছরের ২০ মে বাংলাদেশের জনপ্রশাসন মন্ত্রণালয় তাকে রাষ্ট্রপতি আবদুল হামিদের প্রেস সচিব হিসেবে নিয়োগ প্রদান করেন। ২১ মে তিনি প্রেস সচিব হিসেবে রাষ্ট্রপতির কার্যালয়ে দায়িত্ব গ্রহণ করেন এবং ২০১৫ সালের জুন পর্যন্ত দায়িত্ব পালন করেন। ২০১৫ সালের ১৫ জুন তাকে প্রধানমন্ত্রী শেখ হাসিনার প্রেস সচিব হিসেবে প্রথমে এক বছরের জন্য নিয়োগ প্রদান করা হয়। পরবর্তীতে তার চুক্তির মেয়াদ দুই বার- তিন বছর করে বৃদ্ধি করা হয়।   তথ্যসূত্র   বিষয়শ্রেণী:১৯৫১-এ জন্ম বিষয়শ্রেণী:সরকারি কর্মকর্তা বিষয়শ্রেণী:বাংলাদেশের সচিব বিষয়শ্রেণী:বাংলাদেশী সাংবাদিক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০২৪-এ মৃত্যু
ডান|থাম্ব|400x400পিক্সেল|হারমোনিক সংখ্যা  যেখানে  (লাল রেখা) যার অসীমতট সীমা  (নীল রেখা)। এখানে  অয়লার-মাশ্চেরনি ধ্রুবক ।  গণিতে,  তম হারমোনিক সংখ্যা হলো প্রথম  সংখ্যক  স্বাভাবিক সংখ্যার গুণাত্মক বিপরীতের সমষ্টি:    থেকে শুরু করে হারমোনিক সংখ্যার ক্রম নিম্নরূপ:  হারমোনিক সংখ্যাসমূহ বিপরীত গড়ের সাথে সম্পর্কিত।  -তম হারমোনিক সংখ্যা প্রথম  সংখ্যক ধনাত্মক পূর্ণসংখ্যার বিপরীত গড়ের গুণাত্মক বিপরীতের  গুণ।  হারমোনিক সংখ্যাগুলো প্রাচীনকাল থেকেই অধ্যয়ন করা হয়েছে এবং সংখ্যা তত্ত্বের বিভিন্ন শাখায় এর গুরুত্বপূর্ণ ব্যবহার রয়েছে। কখনো কখনো এ সংখ্যাগুলোকে হারমোনিক ধারা বলা হয় যা রিম্যান জেটা ফাংশনের সাথে ঘনিষ্ঠভাবে সম্পর্কিত। এসব সংখ্যা বিভিন্ন বিশেষ ফাংশনের অভিব্যক্তিতে নানাভাবে উপস্থিত হতে দেখা যায়।  হারমোনিক সংখ্যা মোটামুটিভাবে প্রাকৃতিক লগারিদম ফাংশনের সাথে আনুমানিক  এবং একইভাবে সংশ্লিষ্ট হারমোনিক ধারা সীমা ছাড়াই বৃদ্ধি পায়, যদিও ধীরে ধীরে। ১৭৩৭ সালে, লিওনার্ড অয়লার মৌলিক সংখ্যার অসীমতার একটি নতুন প্রমাণ প্রদান করতে হারমোনিক ধারার অভিসৃতি ব্যবহার করেছিলেন। ১৮৫৯ সালে বার্নহার্ড রিম্যান তার এই পদ্ধতিটিকে জটিল সমতলে ব্যবহার করেছিলেন। যা সরাসরি মৌলিক সংখ্যার বণ্টন সম্পর্কিত বিখ্যাত রিম্যান হাইপোথিসিসের দিকে নিয়ে যায়।  যখন বৃহৎ পরিমাণ কোনো জিনিসের মান জিফ নীতি অনুযায়ী বন্টিত থাকে, তখন  (সবচেয়ে গুরুত্বপূর্ণ জিনিস) এর মোট মান  -তম হারমোনিক সংখ্যার সমানুপাতিক হয়। যার মাধ্যমে বিভিন্ন বিস্ময়কর সিদ্ধান্ত উপনীত হওয়া যায় যেমন লম্বা লেজ তত্ত্ব এবং নেটওয়ার্ক মান তত্ত্ব।  বার্ট্র্যান্ড-চেবিশেভ উপপাদ্য অনুসারে  ব্যতীত হারমোনিক সংখ্যা কখনো পূর্ণসংখ্যা হয় না। +প্রথম ৪০টি হারমোনিক সংখ্যাnহারমোনিক সংখ্যা, Hnভগ্নাংশ হিসাবে প্রকাশদশমিক মানআপেক্ষিক আকার1 1  2 3 /2  3 11 /6  ~4 25 /12  ~5 137 /60  ~6 49 /20  7 363 /140  ~8 761 /280  ~9 7 129 /2 520  ~10 7 381 /2 520  ~11 83 711 /27 720  ~12 86 021 /27 720  ~13 1 145 993 /360 360  ~14 1 171 733 /360 360  ~15 1 195 757 /360 360  ~16 2 436 559 /720 720  ~17 42 142 223 /12 252 240  ~18 14 274 301 /4 084 080  ~19 275 295 799 /77 597 520  ~20 55 835 135 /15 519 504  ~21 18 858 053 /5 173 168  ~22 19 093 197 /5 173 168  ~23 444 316 699 /118 982 864  ~24 1 347 822 955 /356 948 592  ~25 34 052 522 467 /8 923 714 800  ~26 34 395 742 267 /8 923 714 800  ~27 312 536 252 003 /80 313 433 200  ~28 315 404 588 903 /80 313 433 200  ~29 9 227 046 511 387 /2 329 089 562 800  ~30 9 304 682 830 147 /2 329 089 562 800  ~31 290 774 257 297 357 /72 201 776 446 800  ~32 586 061 125 622 639 /144 403 552 893 600  ~33 53 676 090 078 349 /13 127 595 717 600  ~34 54 062 195 834 749 /13 127 595 717 600  ~35 54 437 269 998 109 /13 127 595 717 600  ~36 54 801 925 434 709 /13 127 595 717 600  ~37 2 040 798 836 801 833 /485 721 041 551 200  ~38 2 053 580 969 474 233 /485 721 041 551 200  ~39 2 066 035 355 155 033 /485 721 041 551 200  ~40 2 078 178 381 193 813 /485 721 041 551 200  ~   হারমোনিক সংখ্যা সম্পর্কিত অভেদক   সংজ্ঞা অনুসারে, হারমোনিক সংখ্যাগুলি পুনরাবৃত্ত অন্বয়কে সন্তুষ্ট করে-   হারমোনিক সংখ্যা নিন্মোক্ত সম্পর্কের মাধ্যমে প্রথম ধরণের স্টার্লিং সংখ্যার সাথে সম্পর্কিত-   হারমোনিক সংখ্যা নিম্নের ধারাগুলোকেও সন্তুষ্ট করে- এবং এই দুই ধারার ফলাফল সংশ্লিষ্ট সমাকলন ফলাফলের সাথে অত্যন্ত সাদৃশ্যপূর্ণ  এবং   এখানে বেশ কয়েকটি অসীম ধারার সমষ্টি রয়েছে যেখানে হারমোনিক সংখ্যা এবং  অন্তর্ভুক্ত:  তথ্যসূত্র
সিএফএক্স একাডেমি ক্রিকেট দল () জিম্বাবুয়ের ক্রিকেট একাডেমির প্রতিনিধিত্বকারী দল। দেশটির ঘরোয়া আসরের ক্রিকেট প্রতিযোগিতায় প্রথম-শ্রেণীর দল হিসেবে প্রতিনিধিত্ব করতো। ১৯৯৯ থেকে ২০০২ সাল পর্যন্ত লোগান কাপে দলটি প্রতিদ্বন্দ্বিতা করে। হারারের কান্ট্রি ক্লাবে দলটি অতিথি দলগুলোর বিপক্ষে নিজেদের খেলা আয়োজন করতো।   পরিসংখ্যান   মৌসুম অবস্থান সর্বোচ্চ রান সংগ্রাহক রান শীর্ষস্থানীয় উইকেট সংগ্রাহক উইকেট ১৯৯৯-২০০০ ৩য় অ্যালেস্টার মারেগেদে  ২৪৬ গ্রেগ ল্যাম্ব  ১৬ ২০০০-০১ ৬ষ্ঠ বার্নি রজার্স  ৩৯৪ ইয়ান কোলসন  ৯ ২০০১-০২ ৪র্থ আন্দ্রে হফম্যান  ৩৮৪ জরদান নিকোল  ১৮   খেলোয়াড়  নিম্নবর্ণিত খেলোয়াড় সিএফএক্স একাডেমির পক্ষে খেলেছেন:   গ্লেন বারেট  টমাস বেনাড  গ্যারি ব্রেন্ট  কোনান ব্রিউয়ার  রায়ান বাটারওয়ার্থ  নিয়াশা চারি  ইনোসেন্ট চিনোকা  নিতেন চৌহান  ইয়ান কোলসন  চার্লস কভেন্ট্রি  গাই ক্রক্সফোর্ড  কিথ দাবেঙ্গা  কলিন ডেলপোর্ট  টেরি ডাফিন  ডিওন ইব্রাহিম  শন আরভিন  নীল ফেরেইরা  ট্রাভিস ফ্রেন্ড  গ্লেন গুসেন  গ্রেগ হাকোনসেন  আন্দ্রে হফম্যান  ডগলাস হন্ডো  রায়ান কিং  গ্রেগ ল্যাম্ব  জাস্টিন লুইস  ক্যাম্পবেল ম্যাকমিলান  ক্লিমেন্ট মাহাচি  ব্লেজিং মাহওয়ার  অ্যালেস্টার মারেগেদে  ডগ মারিলিয়ার  স্টুয়ার্ট মাতসিকেনিয়েরি  অ্যালান ময়েঙ্গা  আন্দ্রে নিথলিং  জর্দান নিকোল  এমলুলেকি এনকালা  রে প্রাইস  পিট রিঙ্কি  বার্নি রজার্স  আর্নল্ড রাশাম্বোয়া  শেরেজাদ শাহ  ভুসিমুজি সিবান্দা  রিচার্ড সিমস  উইজডম সিজিবা  লিওন সোমা  আন্দ্রে স্টোন  পল স্ট্র্যাং  অ্যালেক টেলর  ম্যাথু টাউনসেন্ড  জন ভন-ডেভিস  মার্ক ভার্মুলেন  ডার্ক ভিলজোয়েন  কিংস্লে ওয়েন্ট  জেসন ইয়ং   তথ্যসূত্র   বিষয়শ্রেণী:জিম্বাবুয়ের সাবেক প্রথম-শ্রেণীর ক্রিকেট দল বিষয়শ্রেণী:জিম্বাবুয়ের ক্রিকেট দল বিষয়শ্রেণী:জিম্বাবুয়ের ক্রিকেটের ইতিহাস বিষয়শ্রেণী:জিম্বাবুয়ের সাবেক উচ্চস্তরের ক্রিকেট ক্লাব বিষয়শ্রেণী:হারারেভিত্তিক ক্রিকেট
পণ্ডিত মাখনলাল চতুর্বেদী  (৪ এপ্রিল ১৮৮৯ – ৩০ জানুয়ারি  ১৯৬৮) ছিলেন এক ভারতীয় কবি, সাহিত্যিক, প্রাবন্ধিক,  নাট্যকার এবং সাংবাদিক। ভারতের স্বাধীনতা সংগ্রামে তার  যোগদান এবং হিন্দি সাহিত্যে  'ছায়াবাদ'  তথা  'নিও রোমান্টিক' ধারার প্রবর্তনের জন্য প্রসিদ্ধি সর্বজন বিদিত।১৯৫৫ খ্রিস্টাব্দে তিনি প্রথম 'হিমতরঙ্গিনী' গ্রন্থের জন্য সাহিত্য অকাদেমি পুরস্কারে সম্মানিত হন।Sahitya Akademi Awards 1955–2007  Sahitya Akademi Award Official website.  ১৯৬৩ খ্রিস্টাব্দে ভারত সরকার তাঁকে  বেসামরিক সম্মান  পদ্মভূষণে সম্মানিত করে।   জীবনের প্রথমার্ধ  মাখনলাল চতুর্বেদীর জন্ম ভারতের মধ্যপ্রদেশ রাজ্যের হোশঙ্গাবাদ জেলার বাবাই গ্রামে ১৮৮৯ খ্রিস্টাব্দের ৪ এপ্রিল। ষোল বৎসর বয়সে তিনি বিদ্যালয়ের শিক্ষক হন। Personalities Of District PANDIT MAKHANLAL CHATURVEDI at Official website of Khandwa district.Profile  www.shayeri.net. পরে তিনি জাতীয়তাবাদী পত্রিকা 'প্রভা', প্রতাপ এবং 'কর্মবীর' এর সম্পাদক হন এবং ব্রিটিশ শাসনামলে বহুবার কারারুদ্ধ হন।  স্বাধীনতার পর সরকারের পক্ষ না নিয়ে সামাজিক অপশক্তি বিরুদ্ধে মত পোষণ ও সোচ্চার হন এবং মহাত্মা গান্ধীর আদর্শে শোষণমুক্ত সমাজব্যবস্থার সমর্থন করেন।   সাহিত্যজীবন  হিন্দিতে রচিত তার উল্লেখযোগ্য গ্রন্থ গুলি হল-   হিমকিরিটিনি ()  হিমতরঙ্গিনী  (),  যুগচরণ  (),  সাহিত্যদেবতা (),  তার উল্লেখযোগ্য কবিতাগুলি হল -   বেণু লো গুঁজে ধরা (),  দীপ সে দীপ জলে  (),  ক্যায়সে ছন্দ বনা দেতি হ্যায় () এবং  পুষ্প কী অভিলাষা ()   উত্তরাধিকার  তার স্মৃতিতে ১৯৮৭ খ্রিস্টাব্দ হতে  ভারতীয় কবিদের শ্রেষ্ঠ কীর্তির জন্য বার্ষিক  মাখনলাল পুরস্কার প্রদান ছাড়াও মধ্যপ্রদেশ সাহিত্য অকাদেমি  তথা মধ্যপ্রদেশ সাংস্কৃতিক পরিষদ প্রতি বৎসর মাখনলাল চতুর্বেদী সমারোহের আয়োজন করে। Madhya Pradesh Sahitya Academi  Department of Culture, Madhya Pradesh Government website.  মধ্য প্রদেশের ভোপালে মাখনলাল চতুর্বেদী রাষ্ট্রীয় রাষ্ট্রীয় পত্রকারিতা এবং সমাচার বিশ্ব বিদ্যালয়কে তার সম্মানে নামকরণ করা হয়েছে  Foundation day speech  G.N. Ray, Official website of Press Council of India.   আরো দেখুন    মাখনলাল চতুর্বেদী জাতীয় সাংবাদিকতা ও যোগাযোগ বিশ্ববিদ্যালয়   তথ্যসূত্র    বহিঃসংযোগ   কবিতা কোষে মাখনলাল চতুর্বেদী  (হিন্দি)    পুষ্প কী অভিলাষ, মাখন লাল চতুর্বেদী রচিত বিখ্যাত কবিতা   আনহাদ কৃষ্ণ ই-পত্রিকায়, সংগীত 'এক ভারতীয় আত্মা' : মাখনলাল চতুর্বেদী (জীবন পরিচয় এবং কিছু রচনা), আনহাদকৃতিতে মাখন লাল চতুর্বেদী  বিষয়শ্রেণী:২০শ শতাব্দীর ভারতীয় কবি বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:১৯৬৮-এ মৃত্যু বিষয়শ্রেণী:১৮৮৯-এ জন্ম বিষয়শ্রেণী:হিন্দি ভাষার লেখক বিষয়শ্রেণী:হিন্দি ভাষার কবি বিষয়শ্রেণী:ভারতীয় পুরুষ সাংবাদিক বিষয়শ্রেণী:ভারতীয় পুরুষ কবি বিষয়শ্রেণী:মধ্যপ্রদেশের সাংবাদিক
ওয়েস্ট ভার্জিনিয়া ডেইলি নিউজ ওয়েস্ট ভার্জিনিয়ার লুইসবার্গের একটি পত্রিকা। পত্রিকাটির শেকড় ওয়েস্ট ভার্জিনিয়া নিউজ, গ্রিনবেরিয়ার ইন্ডিপেন্ডেন্ট, হোয়াইট সালফার স্প্রিংস স্টার এবং স্টার-ইন্ডিপেন্ডেন্ট সহ বেশ কয়েকটি সাপ্তাহিক পত্রিকায় প্রকাশিত হয়েছে। বর্তমান পত্রিকাটি ১৯৬৭ সালের ১ জানুয়ারীতে চালু হয়েছিল।  পত্রিকাটি সোমবার থেকে শুক্রবার প্রকাশিত হয়। পত্রিকাটি গ্রিনবেরিয়ার উপত্যকা, ওয়েস্ট ভার্জিনিয়া গ্রিনবেরিয়র এবং মনরো কাউন্টি জুড়ে বিভিন্ন ঘটনা প্রকাশ করে। এর অংশীদার, গ্রিনবারিয়ার ভ্যালি রেঞ্জার, বুধবার এবং রবিবারে প্রকাশিত হয়।    তথ্যসূত্র   বিষয়শ্রেণী:ওয়েস্ট ভার্জিনিয়ার সংবাদপত্র
ইসলামি পরকালবিদ্যায় রমজান মাসের শেষ দশক (দশ দিন) ইবাদত ও সৎ কাজের জন্য সর্বোত্তম সময়। এটি ২১ রমজান রাত থেকে শুরু হয়ে ৩০ রমজান রাত পর্যন্ত চলতে পারে, যদি মাসটি ত্রিশ দিন করে। এই শেষ দশকে মুসলিমরা লাইলাতুল কদর অনুসন্ধান করেন, যা একটি বিশেষ মর্যাদাবাহী রাত হিসেবে গণ্য হয়। পবিত্র কুরআনে আল্লাহ বলেন:নিশ্চয়ই আমি কদরের রাতে কুরআন অবতীর্ণ করেছি। আর তুমি কী জানো কদরের রাত কী? কদরের রাত হলো এক হাজার মাসের চেয়ে শ্রেষ্ঠ। সে রাতে ফেরেশতাগণ ও রূহ (জিবরাইল) তাদের প্রতিপালকের অনুমতিক্রমে প্রত্যেক কাজে অবতরণ করেন। এটি ফজরের আগ পর্যন্ত শান্তিতে পরিপূর্ণ থাকে।"    তাৎপর্য   ইসলামে রমজানের শেষ দশকের বিশেষ গুরুত্ব রয়েছে। নবী মুহাম্মাদ ও তাঁর সাহাবিরা রমজানের শেষ দশ দিনকে বিশেষ গুরুত্ব দিতেন কাছে। তাঁরা এ সময়ে ইবাদত, নামাজ, জিকির, দান-খয়রাত ও অন্যান্য নেক আমলে অধিক মনোযোগী হতেন। একটি হাদিসে আয়িশা বর্ণনা করেন:আল্লাহর রাসুল রমজানের শেষ দশকে এমনভাবে ইবাদাত করতেন, যা তিনি অন্য সময়ে সাধারণত করতেন না। رواه مسلم.   কদরের রাত অনুসন্ধান  হাদিসে কদরের রাতকে পাওয়ার জন্য এই শেষ দশকের বেজোড় রাতগুলিতে ইবাদতে ব্যস্ত থাকার কথা বর্ণিত হয়েছে। এক হাদিসে আয়িশা বলেন,আল্লাহর নবী বলেছেন: তোমরা রমজানের শেষ দশকের বেজোড় রাতে কদরের রাত অনুসন্ধান করো। صحيح البخاري، حديث رقم: (1913) باب تحري ليلة القدر في الوتر من العشر الأواخر من رمضانসহিহ বুখারি ও মুসলিমের অপর একটি হাদিসে বর্ণিত হয়েছে: আয়িশা বলেন, আল্লাহর নবী যখন রমজানের শেষ দশকে উপনীত হতেন, তখন তিনি নিজের কোমর বেঁধে নিতেন; রাত জাগতেন এবং নিজের পরিবারকেও রাত জাগাতেন। রাত জাগরণের অর্থ হল, সারা রাত বা রাতের অধিকাংশ সময় নামাজ, জিকির, তেলাওয়াত ও অন্যান্য ইবাদতে কাটানো। ইমাম নাসাঈ বর্ণনা করেছেন যে: আয়িশা বলেন,আমি আল্লাহর রাসুলকে রমজান ব্যতীত অন্যসময় কখনো এক রাতে পুরো কুরআন তিলাওয়াত করতে, রাতভর নামাজ পড়তে কিংবা এক মাস পূর্ণ রোজা রাখতে দেখিনি।এছাড়া আল্লাহর নবী শুধু নিজেই ইবাদত করতেন না; বরং তিনি পরিবারের সদস্যদেরও নামাজের জন্য জাগাতেন। সহিহ বুখারিতে বর্ণিত হয়েছে যে, আয়িশা বলেন, রমজানের শেষ দশকে আল্লাহর নবী নিজের পরিবারকে ইবাদতে অংশগ্রহণ করানোর জন্য জাগিয়ে দিতেন।   নিজের ইবাদতে মনোযোগী হওয়া  আল্লাহর রাসুল যখন রমজানের শেষ দশকে উপনীত হতেন, তখন তিনি নিজের কোমর বেঁধে নিতেন অর্থাৎ স্ত্রীদের থেকে কিছুটা দূরে থাকতেন এবং পুরোপুরি ইবাদতে মনোযোগী হতেন। এটি তাঁর আত্মশুদ্ধি ও আত্মনিয়ন্ত্রণের একটি নিদর্শন ছিল।   ইতেকাফ করা  রমজানের শেষ দশকে ইতেকাফ করা আল্লাহর রাসুলের একটি নিয়মিত আমল ছিল। আয়িশা বর্ণনা করেছেন যে: নবীজি তাঁর মৃত্যুর আগ পর্যন্ত প্রতি বছর রমজানের শেষ দশকে ইতেকাফ করতেন। তিনি মসজিদে একটি নির্দিষ্ট জায়গায় একাকী থাকতেন; নিজেকে দুনিয়াবি ব্যস্ততা থেকে নিজেকে মুক্ত রাখতেন এবং পুরোপুরি ইবাদতে মগ্ন থাকতেন। সহীহ বুখারিতে বর্ণিত হয়েছে যে, তিনি জীবনের শেষ বছরে বিশ দিন ইতেকাফ করেছিলেন। ইমাম যুহরি বলেন, এটি অত্যন্ত আশ্চর্যের বিষয় যে, মুসলিমরা ইতেকাফ ছেড়ে দিয়েছে। অথচ আল্লাহর নবী মদিনায় আসার পর থেকে মৃত্যুর আগ পর্যন্ত কখনো এটি পরিত্যাগ করেননি।   তথ্যসূত্র   বিষয়শ্রেণী:ইসলামি বর্ষপঞ্জির দিন বিষয়শ্রেণী:রমজান
রয়্যাল বেলজিয়ান ফুটবল অ্যাসোসিয়েশন (, কেবিভিবি; , ইউআরবিএসএফএ; , কেবিএফভি; এছাড়াও বেলজীয় এফএ নামে পরিচিত) হচ্ছে বেলজিয়ামের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৮৯৫ সালের ১ই সেপ্টেম্বর তারিখে প্রতিষ্ঠিত হয়েছে। এটি প্রতিষ্ঠার ৯ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৯ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর বেলজিয়ামের রাজধানী ব্রাসেল্‌সের কিং বাউদউইন স্টেডিয়ামের পাশে অবস্থিত।  এই সংস্থাটি বেলজিয়ামের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বেলজীয় প্রথম বিভাগ এ, বেলজীয় প্রথম বিভাগ বি এবং বেলজীয় কাপের মতো প্রতিযোগিতার সকল কার্যক্রম পরিচালনা করে। বর্তমানে রয়্যাল বেলজিয়ান ফুটবল অ্যাসোসিয়েশনের সভাপতির দায়িত্ব পালন করছেন মেহদি বায়াত এবং সাধারণ সম্পাদকের দায়িত্ব পালন করছেন পিটার বোসার্ট।  চেয়ারম্যান ১৮৯৫–১৯২৪: ব্যারোন এদুয়ার্দ দে লাভেলেয়ে ১৯২৪–১৯২৯: কাউন্ট জোসেপ ডি'অল্ট্রেমন্ট ১৯২৯–১৯৩৭: রডলফ উইলিয়াম সিল্ড্রায়ারস ১৯৩৭–১৯৪৩: অস্কার ভ্যান কেসবিক ১৯৪৫–১৯৫১: ফ্রান্সিস ডেসাইন ১৯৫১–১৯৬৭: জর্জেস হেরমেসে ১৯৬৭–১৯৮৭: লোয়া উল্টার্স ১৯৮৭–২০০১: ব্যারোন মিশেল ডি'হিউ ২০০১–২০০৫: হান পিটার্স ২০০৬–২০১৭: ফ্রান্সোয়া ডে কিরসমেকার ২০১৭–২০১৯: জেরার্ড লিনার্ড ২০১৯–বর্তমান: মেহদি বায়াত  কর্মকর্তা   অবস্থান  নাম সভাপতি  মেহদি বায়াত সহ-সভাপতি  রবার্ট হাইজেন্স সাধারণ সম্পাদক  পিটার বোসার্ট কোষাধ্যক্ষ  টম বোরগিয়ন্স গণমাধ্যম এবং যোগাযোগ পরিচালক  স্টেফান ভান লক প্রযুক্তিগত পরিচালক  রবার্তো মার্তিনেস ফুটসাল সমন্বয়কারী  জঁ-পিয়ের নোতেলতির্স জাতীয় দলের কোচ (পুরুষ)  রবার্তো মার্তিনেস জাতীয় দলের কোচ (নারী)  ইভেস সেরনেলস রেফারি সমন্বয়কারী  স্টেফানি ফোর্ডে  বর্তমান স্পনসরশিপ  আডিডাস কারফুর কোকা-কোলা ঈঞ৮ গ্রুপ প্রাইসওয়াটারহাউসকুপার্স বিএমডব্লিউ প্রোক্সিমাস ইআরজিও জুপিলার আরটিবিএফ স্পোর্জা জিএলএস লুমিনাস  তথ্যসূত্র  বহিঃসংযোগ        ফিফা-এ রয়্যাল বেলজিয়ান ফুটবল অ্যাসোসিয়েশন    উয়েফা-এ রয়্যাল বেলজিয়ান ফুটবল অ্যাসোসিয়েশন   বিষয়শ্রেণী:রয়্যাল বেলজিয়ান ফুটবল অ্যাসোসিয়েশন বিষয়শ্রেণী:১৮৯৫-এ বেলজিয়ামে প্রতিষ্ঠিত বিষয়শ্রেণী:১৮৯৫-এ প্রতিষ্ঠিত ক্রীড়া সংস্থা বিষয়শ্রেণী:বেলজিয়ামের ক্রীড়া নিয়ন্ত্রণ সংস্থা বিষয়শ্রেণী:বেলজিয়ামের ফুটবল পরিচালনা পরিষদ বিষয়শ্রেণী:উয়েফার সদস্য বিষয়শ্রেণী:বেলজিয়ামে ফুটবল
বেলুড় মঠ রেলওয়ে স্টেশন কলকাতা শহরতলি রেলওয়ের একটি প্রান্তিক স্টেশন,যেটি পূর্ব রেলওয়ের হাওড়ার মাধ্যমে বেলুড় মঠ ও রামকৃষ্ণ মিশনের সমস্ত সদরদপ্তরগুলিকে সংযুক্ত করেছে।   নিকটবর্তী দর্শনীয় স্থান  বেলুড় মঠ রেলওয়ে স্টেশন থেকে ১.৫   কিমি দূরে গঙ্গা নদীর তীরে বেলুড় মঠ অবস্থিত,যেটি হল রামকৃষ্ণ মিশনের সদর দপ্তর এবং সমগ্র বিশ্বের মানুষের কাছে অন্যতম একটি পর্যটনকেন্দ্র ও তীর্থক্ষেত্র। স্বামী বিবেকানন্দ ১৯০০ সালে বেলুড় মঠ তৈরি করেন এবং পবিত্র স্থানটিতে এই মহান ঋষি ও যুবনেতার সমাধি রয়েছে এবং সমাধিটি সারদা দেবী ও রামকৃষ্ণ পরমহংসদেবের সমাধির পাশেই রয়েছে।   চিত্রশালা    আরও দেখুন   বেলুড়  বেলুড় মঠ  কলকাতা শহরতলি রেল  হাওড়া-বর্ধমান প্রধান রেলপথ   তথ্যসূত্র   বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পূর্ব লাইন (কলকাতা শহরতলি রেল) বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়ার ভবন ও স্থাপনা
"চাইল্ডহুড'স এন্ড" ব্রিটিশ রক ব্যান্ড পিংক ফ্লয়েডের, ১৯৭২ সালে প্রকাশিত সপ্তম স্টুডিও এ্যালবাম অব্‌সকিওর্ড বাই ক্লাউড্‌স-এর অন্তর্গত একক সঙ্গীত। ১৯৮৭ সালের অ্যা মৌমানট্রি ল্যাপ্‌স অব রিজন  এ্যালবাম প্রকাশের আগ পর্যন্ত এটা ছিল দলটির গিটারবাদক ডেভিড গিলমোরের পূর্ণ সঙ্গীতায়োজন করা পিংক ফ্লয়েডের শেষ গান। ডেভিড এই গানের গীতিকারও ছিলেন। গানটির শিরোনাম আর্থার সি ক্লার্কের ১৯৫৩ সালে প্রকাশিত একই নামের বৈজ্ঞানিক কল্প-উপন্যাস হতে নেয়া হয়েছিল। গানটি বারবেট শ্রোডার পরিচালিত ১৯৭২ সালের চলচ্চিত্র লা ভ্যালে -তে ব্যবহার করা পিংক ফ্লয়েড প্রযোজিত ১০টি গানের একটি। ১০টি  অক্টোবর, ২০১৬ তে প্রকাশিত দ্য আরলি ইয়ার্স ১৯৬৫–১৯৭২ বক্স সেটের প্রচারণার জন্য দ্বিতীয় একক হিসেবে "চাইল্ডহুড'স এন্ড"-এর একটি রিমিক্স সংস্করণ বের হয়েছিল।   সরাসরি পরিবেশনা  "চাইল্ডহুড'স এন্ড" গানটি ১৯৭২ সালের ডিসেম্বরে পিংক ফ্লয়েডের ইউরোপ সফর এবং মার্চ, ১৯৭৩ সালের উত্তর আমেরিকা সফরের কয়েকটি শো'তে সরাসরি পরিবেশিত হয়েছিল। গানটির সরাসরি পরিবেশিত সংস্করণটি মূল গানের সঙ্গীতায়োজনে না থাকা ভিন্ন বৈশিষ্টে পূর্ণ; অতিরিক্ত যন্ত্র সঙ্গীতের উপাদানযুক্ত এবং মূল স্টুডিও সংস্করণ হতে দীর্ঘ। সরাসরি পরিবেশনা গুলির মাঝে ১৯৭৩ সালের ১০ মার্চ কেন্ট স্টেট বিশ্ববিদ্যালয়ের উপস্থাপিত সর্বশেষ পরিবেশনাটি ব্যতিক্রম, এসময় মূল গানের স্টুডিও সংস্করণ পরিবেশিত হয়েছিল। সরাসরি পরিবেশিত সংস্করণটি এফ-শার্প মাইনর কর্ডে সঞ্চালিত,যা ই-মাইনর কর্ডে সঞ্চালিত স্টুডিও সংস্করণ হতে একধাপ উপরের সঙ্গীত নোট। নিক মেইসন'স সসারফুল অব সিক্রেটস  সঙ্গীতদল তাদের ২০১৯ সালের বিশ্বসফরে গানটিকে পুনরুজ্জীবিত করে।   কর্মীবৃন্দ   ডেভিড গিলমোর – মূল কন্ঠ, একুয়োস্টিক ও ইলেকট্রিক গিটার  রজার ওয়াটার্স – বেস গিটার  রিচার্ড রাইট – হ্যামন্ড অরগান, ইএমএস ভিসিএস ৩ সিন্থেসাইজার  নিক মেইসন – ড্রামস   তথ্যসূত্র   বহিঃসংযোগ  বিষয়শ্রেণী:সুরকার ও গীতিকার উভয় সহ সঙ্গীত নিবন্ধ বিষয়শ্রেণী:পিংক ফ্লয়েডের গান বিষয়শ্রেণী:রক গীতিকাব্য বিষয়শ্রেণী:ডেভিড গিলমোর রচিত গান বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:রিচার্ড রাইট (সঙ্গীতজ্ঞ) প্রযোজিত গানের রেকর্ডিং বিষয়শ্রেণী:নিক মেইসন প্রযোজিত গানের রেকর্ডিং
right|250px|thumb|রাজউক ভবন  রাজধানী উন্নয়ন কর্তৃপক্ষ বা রাজউক বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজধানী ঢাকার উন্নয়ন প্রকল্পসমূহের পরিকল্পনা ও বাস্তবায়ন করে থাকে। এর পূর্বনাম ছিল ঢাকা ইমপ্রুভমেন্ট ট্রাস্ট (ডিআইটি)।   ইতিহাস  দ্য টাউন ইম্প্রুভমেন্ট অ্যাক্ট, ১৯৫৩ এর আওতায় ১৯৫৬ সালে ঢাকা, নারায়নগঞ্জ এবং এর আশপাশের অঞ্চলে উন্নয়ন কাঠামো সংশোধন, পরিবর্তন ও পরিবর্ধনের ক্ষমতা নিয়ে গঠিত হয় ঢাকা ইম্প্রুভমেন্ট ট্রাস্ট (ডিআইটি)। প্রতিষ্ঠাকালীন সময়ে ডিআইটির বোর্ড অভ ট্রাস্টিজ এর সদস্য ছিলেন ১৩ জন। ১৯৫৯ সালে ডিআইটি ৫৭০ বর্গকিলোমিটার এলাকা নিয়ে উন্নয়নের প্রথম মাস্টারপ্ল্যান প্রণয়ন করে; পরবর্তীতে অধিকৃত এলাকা ৮৩০ বর্গ কিলোমিটারে উন্নীত হয়। বাংলাদেশ স্বাধীনের পর ঢাকা, নারায়ণগঞ্জ এবং আশপাশের এলাকা নগরায়নের দিকে অতিমাত্রায় ঝুঁকে গেলে বিদ্যমান আইনে সংশোধনের প্রয়োজন পড়ে। তারই পরিপ্রেক্ষিতে সরকার দ্য টাউন ইম্প্রুভমেন্ট অ্যাক্ট, ১৯৮৭ জারি করে এবং বিদ্যমান ট্রাস্টকে একটি কর্তৃপক্ষে রূপদান করে। নতুন করে এর নামকরণ করা হয় রাজধানী উন্নয়ন কর্তৃপক্ষ (রাজউক)। এই আইনের অধীনে রাজউকের অধিকৃত এলাকার পরিমাণ বাড়িয়ে ১৯৯১ সালে ১৫২৮ বর্গ কিলোমিটার করা হয়। ১৯৯৫ সালে ২০ বছরের জন্য ঢাকা মেট্রোপলিটন ডেভেলপমেন্ট প্ল্যান (ড্যাপ) প্রণয়ন করে রাজউক। পরবর্তীতে এর মেয়াদ আরো ২০ বছর বাড়িয়ে ২০৩৫ সাল পর্যন্ত উন্নীত করা হয়। যদিও ২০২০ সালে গাজীপুর উন্নয়ন কর্তৃপক্ষ প্রতিষ্ঠার ফলে রাজউকের সীমানা ৪৩৪ বর্গকিলোমিটার কমে ১০৯৪ বর্গকিলোমিটার হয়েছে।  কার্যক্রম এটি ঢাকা শহরে বিল্ডিং কোড লঙ্ঘনের বিরুদ্ধে অভিযান চালায় । অবৈধ উন্নয়নের পুলিশিং সীমিত হওয়ায় এটি চ্যালেঞ্জিং। সংস্থাটি শহরের জমি থেকে রাজস্ব আয় করার কথা যা অনেকে এর কৌশলগত এবং পরিকল্পনার কার্যকারিতার সাথে দ্বন্দ্ব বোধ করে।Cashmore, M., Richardson, T. and Axelsson, A. (2014), Seeing power in international development cooperation: environmental policy integration and the World Bank. Transactions of the Institute of British Geographers. 39, 1 155-168   রাজউক প্রকল্প  উত্তরা এপার্টমেন্ট প্রকল্প  পূর্বাচল নতুন শহর প্রকল্প  ঝিলমিল আবাসিক প্রকল্প  আরবান রেজিলিয়েন্স প্রজেক্ট  তথ্যসূত্র  বিষয়শ্রেণী:রাজউক বিষয়শ্রেণী:১৯৮৭-এ বাংলাদেশে প্রতিষ্ঠিত বিষয়শ্রেণী:ঢাকার সরকার বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি সংস্থা বিষয়শ্রেণী:বাংলাদেশের নগর উন্নয়ন কর্তৃপক্ষ বিষয়শ্রেণী:১৯৮৭-এ প্রতিষ্ঠিত সরকারি সংস্থা বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত